Echipele româneşti Gloria Bistriţa şi Dunărea Brăila vor fi adversare în semifinalele EHF European League, potrivit tragerii al sorţi efectuate, marţi, la Graz (Austria).
Cealaltă semifinală le va opune pe Neptunes Nantes (Franţa) şi pe Storhamar Handball Elite (Norvegia).
Turneul Final Four al competiţiei va avea loc la Graz, semifinalele fiind programate pe 11 mai, iar finala şi finala mică, pe 12 mai.
Gloria e singura echipă neînvinsă a această ediţie a întrecerii, în timp ce Dunărea Brăila a pierdut un singur meci din cele 12 jucate, ea venind din preliminarii. În Liga Naţională, Gloria s-a impus la Brăila, în tur, cu 27-26 (12-14). Neptunes Nantes a cucerit trofeul EHF European League în 2021.